Diari Oficial de la Generalitat Valenciana


Sumari del DOGV 1324, del 13-06-1990 (1990/817821)

ORDRE de 9 de maig de 1990, de la Conselleria de Cultura, Educació i Ciència, sabre concessió d'ajudes a Conservatoris de música no estatals i centres no oficials reconeguts d'ensenyaments musicals que depenen de corporacions locals i altres entitats sense finalitat de lucre.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/09/(2)/dof/vci/html**

### Dades del document

Número de DOGV
:   1324

Data del DOGV
:   13-06-1990

Secció del DOGV
:   DISPOSICIONS GENERALS

Número del document
:   1990/817821


Data del document
:   09-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de maig de 1990, de la Conselleria de Cultura, Educació i Ciència, sobre concessió d'ajudes a conservatoris de música no estatals i centres no oficials reconeguts d'ensenyaments musicals que depenen de Corporacions Locals i altres entitats sense finalitat de lucre.  
Dins de la xarxa de centres dedicats als ensenyaments musicals a la Comunitat Valenciana hi ha conservatoris de música de caràcter no estatal finançats per corporacions locals i altres entitats sense finalitat de lucre i això fa que la Conselleria de Cultura, Educació i Ciència hi col·labore en el finançament, a través d'un sistema de subvencions.  
Així mateix, han adquirit una implantació important els centres no oficials reconeguts d'ensenyament musical que, sense tenir el grau de conservatori, en despleguen la docència per iniciativa de les corporacions locals i altres entitats sense finalitat de lucre a les quals la Conselleria de Cultura, Educació i Ciència pretén fer extensives les ajudes parcials per al funcionament d'aquests centres.  
Per tot això, i fent ús de les competències establertes en el Reial Decret 2093/83, de 28 de juliol, sobre traspàs de funcions i serveis en matèria d'ensenyament a la Comunitat Valenciana; en virtut de les atribucions que em confereix l'article 35 de la Llei 5/1985, de 30 de desembre, de govern valencià,  
ORDENE:  
Primer  
Publicar la convocatòria per a la concessió d'ajudes econòmiques per subvencionar el funcionament dels conservatoris de música no estatals i centres no oficials reconeguts d'ensenyament musical que depenen de corporacions locals i altres entitats sense finalitat de lucre, i s'aproven les bases per les quals es regeix aquesta convocatòria, incloses com a annex en aquesta Ordre.  
Segon  
Les subvencions concedides d'acord amb aquesta Ordre tindran com a límit pressupostari el crèdit consignat en la línia de subvenció 402/000/90, dins del programa 422.30 de l?exercici econòmic 1990.  
DISPOSICIONS FINALS  
Primera  
La Direcció General de Centres i Promoció Educativa queda facultada perquè, en l'àmbit de les seues competències, dicte les instruccions necessàries per tal de dur a terme el que disposa la present Ordre.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 9 de maig de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
Bases de la Convocatòria  
Primera  
La Conselleria de Cultura, Educació i Ciència, en funció de les disponibilitats pressupostàries, concedirà la subvenció als conservatoris de música no estatals i centres no oficials reconeguts de música la titularitat dels quals correspon a corporacions locals i altres entitats sense finalitat de lucre, en les condicions que s'especifiquen en aquestes bases.  
Segona  
Podran sol·licitar subvencions els conservatoris de música i els centres no oficials reconeguts d'ensenyaments musicals que depenen de corporacions locals i altres entitats sense finalitat de lucre i que, en el moment de la convocatòria, tinguen la corresponent autorització dels ensenyaments i no hagen subscrit un conveni de col·laboració per al funcionament amb la Conselleria de Cultura, Educació i Ciència.  
Tercera  
Les sol·licituds de subvenció les formularan els directors dels centres respectius dins dels vint dies naturals següents a la publicació d'aquesta Ordre en el Diari Oficial de la Generalitat Valenciana, acompanyades d'una memòria que inclourà els punts següents:  
A) Proposta raonada dels objectius que es pretenen cobrir amb la subvenció sol·licitada.  
B) Relació d'assignatures que es donen en el centre, professorat que les fa i titulació acadèmica de cada un.  
C) Nombre de l'alumnat matriculat i examinat en el curs acadèmic 1988/89.  
D) Quantitats percebudes per matricula en les respectives assignatures i taxes acadèmiques ingressades per aquest concepte en l?últim curs acadèmic.  
E) Nombre de l'alumnat que, si s'escau, haurà finalitzat els estudis corresponents a cada grau i estarà en condicions de rebre el corresponent diploma o títol en el curs acadèmic 1988/89.  
F) Si s'escau, l?import dels pressupostos municipals destinats a subvencionar el conservatori o centre no oficial reconegut per a l?exercici econòmic 1990.  
Quarta  
Les sol·licituds i la memòria es presentaran, dins del termini indicat, en el Servei Territorial de Cultura i Educació corresponent o per qualsevol dels procediments previstos en l'article 66 de la Llei de procediment administratiu. Els directors territorials de Cultura i Educació, previ informe de la Inspecció Educativa -Programa de Conservatoris-, trametran, amb el seu informe, les sol·licituds i memòries rebudes a la Direcció General de Centres i Promoció Educativa en els deu dies següents a la finalització del termini de presentació de les sol·licituds.  
Cinquena  
Vistes les peticions formulades i els informes dels directors territorials de Cultura i Educació, la Direcció General de Centres i Promoció Educativa resoldrà la concessió de subvencions i determinarà les quanties següents:  
Conservatoris professionals: entre 750.000 i 3.000.000 PTA.  
Conservatoris elementals: entre 500.000 i 2.500.000 PTA.  
Centres no oficials reconeguts: entre 250.000 i 800.000 PTA.  
Sisena  
Per a la concessió de les subvencions, dins dels límits mínims i màxims assenyalats en l'apartat anterior, es tindrà en compte:  
A) El nombre de l'alumnat escolaritzat.  
B) La proporció entre el nombre de l'alumnat i del professorat.  
C) Les dotacions de mobiliari, instrumental i equipament pedagògic.  
D) Si s'escau, pressupost municipal destinat al conservatori o centre no oficial reconegut.  
En general, aquelles que significaran una major qualitat de l'ensenyament, per a la determinació del qual es tindrà en compte l?informe emès pel Servei Territorial de Cultura i Educació.  
Setena  
Per a tenir dret a la percepció de la subvenció serà requisit imprescindible que l'entitat de qui dependrà el corresponent conservatori haja rendit comptes a la Conselleria de Cultura, Educació i Ciència, de les quantitats que s'haguessen concedit en exercicis econòmics anteriors pel mateix concepte.  
Vuitena  
Una vegada notificada la concessió de l'ajuda i per a rebre la subvenció, el beneficiari haurà de justificar la inversió en el termini de trenta dies naturals davant la Direcció General de Centres i Promoció Educativa, per un import igual o superior a l'ajuda concedida.  
Novena  
L'incompliment de les condicions establertes en la concessió de la subvenció podrà ser causa de revocació o reducció de la quantitat de l?esmentada subvenció.  
Si no es presentava la justificació en el termini indicat en la base anterior, es considerarà decaigut en el dret el destinatari de la subvenció.


Còpia Permalink ELI